ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01-154837/7-2018

Обреновац,15.05.2018.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0616/2018 (310/2018)**, за набавку добара- Опрема за ЕВП и КМ 25kV, 50Hz, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У тендерској документацији, тачка 3.2.2 Техничка документација која се доставља приликом испоруке добара се између осталог тражи:

“-Доставити хемијски састав материјала - доказује се фабричким тестовима и атестом овлашћене лабораторије“

Moлимo Нaручиoцa дa пojaсњи зa које све позиције је потребно доставити хемијски састав и за које позиције се прихвата атест (тест) произвођача?

**ОДГОВОР 1:** Фабрички атест произвођача , којим се уједно доказује хемијски састав и механичке особне материјала, потребно је доставити за сваку позицију из спецификације.

**ПИТАЊЕ 2**: У тендерској документацији, тачка 3.2.2 Техничка документација која се доставља приликом испоруке добара се између осталог тражи:

„-Пријемна испитивања извршити у складу са стандардом IEC 61248.

-Изабрани понуђач је дужан да наручиоцу обезбеди следеће:

1.Механичко разарање неколико случајно одабраних узорака предметних позиција, расецањем, по уздужној и попречној оси, како би се утврдила хомогеност материјала.

2.Испитивање неколико случајно одабраних узорака предметних позиција на извлачење проводника, болцна и затезањем на вертикалној преси до прекидне силе задатог проводника.

3.Испитивање хемијског састава једног од разорених узорака приликом квалитативно – квантитативног пријема.

4.Све ово ће се урадити у акредитованој лабораторији по избору и о трошку изабраног понуђача опреме, чиме ће се потврдити валидност издатих фабричких атеста од стране одабраног произвођача.“

Moлимo Нaручиoцa дa пojaсњи:

* За које позиције ће се узимати узорци за механичко разарање?
* Такође је потребно да тачно дефинишете број узорака за разарање („неколико“ је недефинисан појам) jeр у оквиру понуде морамо урачунати цeну узорака и додатних испитивања.

**ОДГОВОР 2:** Представници ЖТ ТЕНТ-а одабраће   из оквира предметне спецификације из сваке групе производа  минимум по једну позицију (са највећим бројем комада). Како има три групе производа (група прикључних стезаљки, група стезаљки за контактну мрежу и група затезних стезаљки) то значи да ће се у независној лабараторији испитивати минимум три (3) изабрана комада.